கேள்வி: சாலாக் திங்கி இஆர்எல் நிலையம் - கேஎல்ஐஏ போக்குவரத்து பற்றி தகவல் சொல்.
பதில்: கேஎல்ஐஏ போக்குவரத்து அல்லது கோலாலம்பூர் பன்னாட்டு வானூர்தி நிலைய கேஎல்ஐஏ போக்குவரத்து (''KLIA Transit'') என்பது மலேசியா, கோலாலம்பூர், கோலாலம்பூர் பன்னாட்டு வானூர்தி நிலையம் சேவை செய்யும் தொடருந்து சேவை ஆகும். இது கோலாலம்பூர் முக்கியத் தொடருந்து நிலையமான கோலாலம்பூர் சென்ட்ரல் இருந்து கோலாலம்பூர் பன்னாட்டு வானூர்தி நிலையம் கேஎல்ஐஏ T1 நிலையம் ''(KLIA T1)'' மற்றும் கேஎல்ஐஏ T2 நிலையம் ''(KLIA T2)'' நிலையங்களுக்குச் சேவை செய்கிறது. இந்த கேஎல்ஐஏ போக்குவரத்துச் சேவை, File:KLRT Line 6 icon.svg கேஎல்ஐஏ விரைவுத் தொடருந்துச் சேவையின் அதே வழித்தடங்களையும் பகிர்ந்து கொள்கின்றது. இந்த வழித்தடம் File:Logo Express Rail Link 03.svg விரைவுத் தொடருந்து இணைப்பு ''(Express Rail Link Sdn. Bhd) (ERL)'' மூலம் இயக்கப்படுகிறது.
கேள்வி: சாலாக் திங்கி இஆர்எல் நிலையம் - சாலாக் திங்கி பற்றி தகவல் சொல்.
பதில்: சாலாக் திங்கி (''Salak Tinggi'') என்பது மலேசியா, சிலாங்கூர், சிப்பாங் மாவட்டம் உள்ள ஒரு சிறு நகரம். கோலாலம்பூர் பன்னாட்டு வானூர்தி நிலையம் இருந்து 13 கி.மீ.; மற்றும் கோலாலம்பூர் மாநகரில் இருந்து 53 கி.மீ.; சிரம்பான் மாநகரில் இருந்து 37 கி.மீ. தொலைவில் உள்ளது. வானூர்தி நிலையத்திற்கு அருகாமையில் இருப்பதால், சாலாக் திங்கி நகரத்தை ‘வானூர்தி நிலைய நகரம்’ ''(Airport City)'' என்றும் அழைப்பது உண்டு. இந்த நகரம் நெகிரி செம்பிலான் மாநிலத்தின் நீலாய் நகரில் இருந்து கோலாலம்பூர் பன்னாட்டு வானூர்தி நிலையம் செல்லும் வழியில் உள்ளது. சிப்பாங் மாவட்டம் நிர்வாக மையம் இந்த நகரில்தான் அமைக்கப்பட்டு உள்ளது. 1970-ஆம் ஆண்டுகளில் சாலாக் திங்கி நகரம் ஓர் ஒதுக்குப் புறமான கிராமமாக இருந்தது. நிறைய ரப்பர் தோட்டங்கள் இருந்தன. அது ஒரு காட்டுப் பகுதியில் இருந்ததால் மக்கள் நடமாட்டம் மிகவும் குறைவாகவே இருந்தது.